Document ID: /fineweb-2-swissfilter-quality_10-filterrobots/filtered/02038.jsonl.gz/2236

Per l'emprima giada en sia carriera è Henri Laaksonen en in mezfinal d'in turnier dad ATP. Il giugader da tennis ha gudagnà a Shenzhen en la China il quartfinal cunter il Chinais Zhizhen Zhang cun 6:4, 3:6 e 6:2. En il mezfinal frunta Laaksonen sin il Beltg David Goffin. Independentamain sch'el gudogna il mezfinal u betg è Laaksonen davent dal glindesdi puspè tranter ils top 100 da la rangaziun mundiala.
RR novitads 12:00